Konkurransen søker å finne en balanse mellom hurtighet og presisjon, og mål kan både være på kjente avstander (KD, «known distance») og ukjente avstander (UKD, «unknown distance») Holdene kan variere fra 10 til 1000 meter, og for å lykkes er det derfor viktig at utøveren har god kjennskap til våpenets ballistikk. Hver konkurranse består vanligvis av flere løyper hvor hovedfokus er langholdsskyting. Utøveren får som regel en makstid (par tid) og gis poeng for antall treff innenfor tiden. Både papp og stålskiver brukes, og målene er som regel veldig små. Vanligvis mellom 0,3-0,9 mrad (3–9 cm på 100 m, tilsvarende ca. 1-3 MOA).